**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2021. június 22-i ülésére**

**Javaslat kulturális intézmények alapdokumentumainak elfogadására**

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 6. pontja úgy rendelkezik, hogy az önkormányzat fenntartásában működő kulturális intézmények szervezeti és működési szabályzatát, valamint egyéb dokumentumait a polgármesteri jóváhagyást megelőzően a Kulturális, Oktatási és Civil Bizottság véleményezi.

**I.**

A Mesebolt Bábszínház az intézmény Szervezeti és Működési Szabályzatának (a továbbiakban: SZMSZ) módosítását kezdeményezi, amelyet az alábbiakkal indokol:

* a közalkalmazotti jogviszony 2020. november 1. napjától munkaviszonnyá történő átalakulása;
* az Emberi Erőforrások Minisztériuma (a továbbiakban: EMMI) és Szombathely Megyei Jogú Város Önkormányzata között a színházak közös fenntartására létrejött megállapodás;
* a belső ellenőrzések során javasolt változtatások, pontosítások aktualizálása.

Fentiekre tekintettel indokolt az intézményi SZMSZ módosítása, amely az előterjesztés 1. sz. mellékletét képezi.

**II.**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 42. § (4) bekezdése b) pontja értelmében a múzeumoknak a fenntartó által jóváhagyott alábbi szakmai alapdokumentumokkal kell rendelkezniük:

* küldetésnyilatkozat,
* stratégiai terv,
* állományvédelmi terv,
* gyűjtemény-gyarapítási és revíziós terv,
* digitalizálási stratégia.

A Savaria Megyei Hatókörű Városi Múzeum a fent említett dokumentumait – az EMMI kérése alapján – kiegészítette, aktualizálta, így azoknak a fenntartó részéről történő jóváhagyása szükséges.

A dokumentumok az előterjesztés mellékletét képezik az alábbiak szerint:

2. sz. melléklet: küldetésnyilatkozat

3. sz. melléklet: stratégiai terv

4. sz. melléklet: állományvédelmi terv

5. sz. melléklet: gyűjteményfejlesztési koncepció

6. sz. melléklet: revíziós terv

7. sz. melléklet: digitális stratégia

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjen.

**Szombathely, 2021. június „ ”**

**/: Horváth Soma :/**

**I.**

**HATÁROZATI JAVASLAT**

**………/2021. (VI. 22.) KOCB sz. határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (3) bekezdés 6. pontja alapján a Mesebolt Bábszínház Szervezeti és Működési Szabályzatát az előterjesztés 1. sz. melléklete szerinti tartalommal jóváhagyásra javasolja a polgármesternek.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Kovács Géza, a Mesebolt Bábszínház igazgatója)

**Határidő:** azonnal

**II.**

**HATÁROZATI JAVASLAT**

**………/2021. (VI. 22.) KOCB sz. határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (3) bekezdés 6. pontja alapján a Savaria Megyei Hatókörű Városi Múzeum alapdokumentumait az előterjesztés 2-7. sz. melléklete szerinti tartalommal jóváhagyásra javasolja a polgármesternek.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csapláros Andrea, a Savaria Megyei Hatókörű Városi Múzeum igazgatója)

**Határidő:** azonnal